open-index/open-wikipedia-markdown huggingface dataset:
Մանգաղաբջջային սակավարյունություն

**Մանգաղաբջջային սակավարյունություն**, արյան հիվանդությունների խումբ է, որը ժառանգվում է հիվանդի ծնողներից։ Այս հիվանդության դեպքում էրիտրոցիտների թթվածին տեղափոխող մոլեկուլի՝ հեմոգլոբինի կառուցվածքը խախտվում է։ Այն բերում է կոպիտ, մանգաղի նման էրիտրոցիտների առաջացմանը։ Մանգաղաբջջային սակավարյունության դեպքում խնդիրները սկսվում են սովորաբար 5-6 ամսական տարիքից։ Բազմաթիվ առողջական խնդիրներ կարող են զարգանալ, օրինակ՝ ցավային գրոհներ, անեմիա, ձեռքերի և ոտքերի այտուցվածություն, բակտերիալ ինֆեկցիաներ և ինսուլտ։ Երկար ժամանակ տևող ցավը կարող է զարգանալ հիվանդի տարիքի հետ մեկտեղ։ Կյանքի սպասելիությունը զարգացած աշխարհում 40-60 տարի է։

Մանգաղաբջջային սակավարյունություն առաջանում է․ որբ մարդը ժառանգում է հեմոգլոբինի գենի երկու ոչ նորմալ տարբերակներ՝ մորից և հորից։ Այդ գենը տեղակայված է 11-րդ քրոմոսոմում։ Առկա են բազմաթիվ ենթատեսակներ՝ կախված կոնկրետ մուտացիայից հեմոգլոբինի գենում։ Ցավային գրոհ կարող է առաջանալ ջերմաստիճանի փոփոխությունից, ջրազրկումից, սթրեսից, մեծ բարձրություններից։ Ոչ նորմալ գենի 1 օրինակ ունեցող մարդու մոտ սովորաբար չեն զարգանում ախտանիշներ։ Այդ մարդիկ որակվում են որպես հիվանդության կրողներ։ Ախտորոշումը կատարվում է արյան քննությամբ, իսկ որոշ երկրներում ծնվելուց հետո հետազոտվում են բոլոր երեխաները։ Ախտորոշումը նաև հնարավոր է կատարել հղիության ժամանակ։

## Ծանոթագրություններ

Կատեգորիա:Ժառանգական հիվանդություններ
Երևանի ավագանու ընտրություններ (2009)

աջից|մինի|300px|Երևանի քաղաքապետարան
**Երևանի ավագանու ընտրություններ 2009**, Երևան քաղաքի ավագանու 1-ին ընտրությունները, որը կայացել է 2009 թվականի մայիսի 31-ին։

## Մասնակիցներ
Ընտրություններին մասնակցության հայտ են ներկայացրել յոթ քաղաքական ուժ՝ Հայաստանի հանրապետական կուսակցությունը, Բարգավաճ Հայաստան կուսակցությունը, Հայ Յեղափոխական Դաշնակցությունը, Օրինաց Երկիր Կուսակցությունը, Հայաստանի աշխատավորական սոցիալիստական կուսակցություն,Հայ Ազգային Կոնգրես կուսակցությունը և Ժովողվրդական կուսակցությունը։
Հայաստանի հանրապետական կուսակցության քաղաքապետի թեկնածուն  Գագիկ Բեգլարյաննն էր, ցուցակի երկրորդ տեղում Տարոն Մարգարյանն էր, երրորդում՝ Հրաչ Պողոսյանըը։

## Արդյունքներ

## Ընտրակարգ
Ավագանու ընտրություններին ընտրելու իրավունք ունի 18 տարին լրացած Հայաստանի քաղաքացին, որը մինչ քվեարկության օրն ունեցել է 6 ամսվա հաշվառում Երևանում։ Բացառություն են կազմում զինվորական ծառայությունից զորացրվածները և ազատազրկման վայրերից ազատվածները, որոնց հաշվառման ժամկետը Երևանում սահմանափակված չէ։ Ի տարբերություն համապետական ընտրություններին, այս դեպքում ընտրական իրավունք ունենալու համար պարտադիր չէ ունենալ Հայաստանի քաղաքացիություն։ Քվեարկելու իրավունք ունեն նաև Հայաստանի քաղաքացիություն չունեցող, սակայն Երևանում մեկ տարվա հաշվառում ունեցող անձինք։ Նույն պայմաններն են գործում նաև ավագանու անդամի թեկնածուների, բայց ոչ քաղաքապետի թեկնածուի համար։

Մանդատները բաշխվում են համամասնորեն բոլոր քաղաքական ուժերի մեջ, որոնք հաղթահարել են նվազագույն ձայների շեմը (7%)։

## Ծանոթագրություններ

## Արտաքին հղումներ
* Երևանի ավագանու ընտրությունների արդյունքների արձանագրությունը
 

Կատեգորիա:Երևանի ավագանու ընտրություններ
Ավստրիայի դաշնային կանցլեր

**Ավստրիայի դաշնային կանցլեր** (), Ավստրիայի կառավարության ղեկավարը։ Կանցլերը Ավստրիայի դաշնային կառավարության նախագահն է։ Նա համակարգում է կառավարության աշխատանքը և ներկայացնում կառավարության քաղաքականությունը խորհրդարանի և հասարակության առջև։ 2019 թվականի հունիսի 3-ից կանցլերը Բրիգիտտե Բիրլեյնը է։ Սահմանադրությունը կանցլերին լիազորություններ չի տալիս նախարարներին ցուցումներ տալու, նախարարների կաբինետում նրա դերը բնութագրում է որպես առաջինը հավասարի մեջ։

## Նշանակում
Դաշնային կանցլերին նշանակում է Ավստրիայի դաշնային նախագահը։ Ընդ որում, նա հաշվի է առնում խորհրդարանի ստորին պալատի՝ Ազգային խորհրդի մեծամասնության կարծիքը։ Ազգային խորհուրդը կարող է անվստահության քվե հայտնել դաշնային կառավարությանը կամ դաշնային առանձին նախարարներին, սակայն կառավարության կամ նախարարների հրաժարականի մասին վերջնական որոշումն ընդունում է նախագահը։

## Կանցլերների ցանկ
* Կառլ Ռեններ, նոյեմբերի 12, 1918 - հուլիսի 7, 1920
* Միխայել Մայր, հուլիսի 7, 1920 - հունիսի 21, 1921
* Յոհան Շոբեր, հունիսի 21, 1921 - հունվարի 26, 1922
* Վալտեր Բրայսկի, հունվարի 26, 1922 - հունվարի 27, 1922
* Յոհան Շոբեր, հունվարի 27, 1922 - մայիսի 31, 1922
* Իգնաց Զեյպել, մայիսի 31, 1922 - նոյեմբերի 20, 924
* Ռուդոլֆ Ռամեկ, նոյեմբերի 20, 1924 - հոկտեմբերի 20, 1926
* Իգնաց Զեյպել, հոկտեմբերի 20, 1926 - մայիսի 4, 1929
* Էրնստ Շտրերուվից, մայիսի 4, 1929 - սեպտեմբերի 26, 1929
* Յոհան Շոբեր, սեպտեմբերի 26, 1929 - սեպտեմբերի 30, 1930
* Կառլ Վոգոյն, սեպտեմբերի 30, 1930 - դեկտեմբերի 4, 1930
* Օտտո Էնդեր, դեկտեմբերի 4, 1930 - հունիսի 20, 1931
* Կառլ Բուրեշ, հունիսի 20, 1931 - մայիսի 20, 1932
* Էնգելբերտ Դոլֆուս, մայիսի 20, 1932 - հուլիսի 25, 1934
* Կուրտ Շուշնիգ, հուլիսի 29, 1934 - մարտի 11, 1938
* Արթուր Զեյս-Ինկվարտ, մարտի 11, 1938 - մարտի 13, 1938

*[[Անշլյուս|Ավստրիան 1938 թվականին մտել է Գերմանիայի կազմի մեջ]]։ Անկախությունը վերականգնվել է 1945 թվականին։*

* Կառլ Ռեններ, ապրիլի 27, 1945 - դեկտեմբերի 20, 1945
* Ֆիգլ Լեոպոլդ, դեկտեմբերի 20, 1945 - փետրվարի 25, 1953
* Յուլիուս Ռաաբ, ապրիլի 2, 1953 - ապրիլի 11, 1961
* Գորբահ Ալֆոնս, ապրիլի 11, 1961 - փետրվար, 1964
* Յոզեֆ Կլաուս, ապրիլի 2, 1964 - մարտի 3, 1970
* Բրունո Կրայսկի, ապրիլի 21, 1970 - ապրիլի 24, 1983
* Ֆրեդ Զինովաց, մայիսի 24, 1983 - հունիսի 16, 1986
* Ֆրանց Վրանիցկիմ հունիսի 16, 1986 - հունիսի 20, 1997
* Վիկտոր Կլիմա, հունվարի 28, 1997 - փետրվարի 4, 2000
* Վոլֆգանգ Շյուսել, փետրվարի 4, 2000 - հունվարի 11, 2007
* Ալֆրեդ Գուզենբաուեր, հունվարի 11, 2007 - դեկտեմբերի 2, 2008
* Վերներ Ֆայմեն, դեկտեմբերի 2, 2008 - մայիսի 9, 2016
* Ռայնոլդ Միտերլեներ, մայիսի 9, 2016 - մայիսի 17, 2016
* Քրիստիան Կեռն, մայիսի 17, 2016 - դեկտեմբերի 18, 2017
* Սեբաստիան Կուրց, դեկտեմբերի 18, 2017 - մայիսի 28, 2019
* Հարթվիգ Լյոգեր, մայիսի 28, 2019 - հունիսի 3, 2019
* Բրիգիտտե Բիրլեյն, ժամանակավոր կանցլեր, հունիսի 3, 2019 - ներկա

## Ծանոթագրություններ

## Արտաքին հղումներ
* Պաշտոնական կայքը անգլերեն
* Պաշտոնական կայքը գերմաներեն

Կատեգորիա:Ավստրիայի կանցլերներ
Կատեգորիա:Վարչապետների ցանկեր
Նիկոս Քսիլուրիս

**Նիկոս Քսիլուրիս** (, հայտնի որպես Պսարոնիկոս, ; (), Պիրեյ), հույն երգիչ  կոմպոզիտոր. ճանաչում է ձեռք բերել կրետեական ժողովրդական երգի կատարմամբ։ Նրա եղբայրները` Անդոնիսը (Պսարանդոնիս մականվամբ) և Յանիսը նույնպես եղել են կրետեական ժողովրդական երաժիշտներ։

## Կենսագրություն
Ծնվել է հուլիսի 7 1936 թվականին Անոյա գյուղում]]՝ Կրետեւմ։ Նրա առաջին անգամ վասատկել  է տասներկու տարեկան հասակում։  Շուտով Կսիրուլիսը իրեն դրսևորել է որպես տաղանդավոր կատարող և սկսել է հանդես գալ տեղական տոների և հարսանիքների ժամանակ։ 17 տարեկան հասակում Կսիրուլիսսը  սկսել է հանդես գալ գիշերային երաժշտական «Կաստրո»  հաստատությունում՝ Հերակլիոնում։ Սկզբնական շրջանում նրա վաստակը բավարարում էր հազիվ ապրելու համար։ 1958 թվականի մայիսի 21-ին նա ամուսնանում է Ուրանի Մելաբիանկայի հետ, որը ծագում էր Իրակլիոնի  հարուստ ընտանիքից։ 1960 թվականին ծնվում է նրանց որդին, իսկ 1966 թվականին՝ դուստրը։

1958 թվականին  Կսիրուլիսին հաջողվում է հրատարակել իր առաջին ալբոմը  («Μια μαυροφόρα που περνά»)։ 1966 թվականին նա հանդես է գալիս փառատոնում՝ ստանալով առաջին մրցանակը։ Հաջորդ տարի նա Հերակլիոնում բացում է իր սեփական պանդոկը («Κέντρο Ερωτόκριτος»)։ Նրա «Ανυφαντού» ալբոմը, որ թողարկվել է 1969 թվականին, մեծ հաջողություն է ունեցել։ Կսիլուրիսը մեկնել է  Աթենք, հանդես է եկել աթենական Կոնակի համերգային դահլիճում։  Աթենքում նա ծանոթացել է բանաստեղծ և երգի հեղինակ Էրիկսոն Տալասինի և կոմպոզիտոր և երգիչ Յանիսոմ Մարկոպուլոսի հետ։ «Chroniko» և «Risitika» ալբոմներով սկսվում է նրա հաջող համագործակցոթյունը, որոնք Կսիրուլիսին հայտնի են դարձնում ամբողջ Հունաստանում։

1973 թվականի նոյեմբերի 17-ին աթենական պոլիտեխնիկական ինստիտուտի ուսանողների ապստամբության ժամանակ համալսարանը շրջապատված էր տանկերով, երբ նա կատարեց  հին կրետեական ազատության երգը («Πότε θα κάνει ξαστεριά»), որ հայտնի է որպես հին կրետեական ազատագրության պայքարի օրհներգ` ընդդեմ Օսմանյան կայսրության։ Այդ պահից Կսիրուլիսը շրջապատվում է ազգային հերոսի աուրայով։ Այլ իրադարձությունների հետ միասին ուսանողների ապստամբությունը դառնում է հունական ռազմական դիկտատուրայի անկման մեկնարկային կետերից մեկը 1974 թվականին։

Կսիրուլիսը մահացել է  1980 թվականին Պիրեյում։ Նրա հիշատակի համար հայրենիքում ամեն տարի հուլիսի առաջին շաբաթում տեղի է ունենում  ժողովրդական երաժշտության մեծ փառատն։

## Ծանոթագրություններ

## Արտաքին հղումներ
* Documentary traces the musical legacy of the great Nikos Xylouris
* Thirty Two Years After the Death Of Cretan Singer Nikos Xylouris
* Nikos Xilouris (Νίκος Ξυλούρης) — The Archangel of Crete
* Nikos Xilouris on YouTube

Կատեգորիա:Թոքի քաղցկեղից մահացածներ
Կատեգորիա:Հույն երաժիշտներ
Կատեգորիա:Հույն երգիչներ
Կատեգորիա:Հույն կոմպոզիտորներ
Կատեգորիա:Քաղցկեղից մահացածներ
Փոքրիկ Ջոն

մինի|«Ռոբին Հուդ և Փոքրիկ Ջոն», Լուիս Ջոն Ռիդի նկարազարդումը ''Bold Robin Hood and His Outlaw Band: Their Famous Exploits in Sherwood Forest'' գրքի համար
**Փոքրիկ Ջոն** (), Ռոբին Հուդի մտերիմ ընկերն ու զինակիցը նրա մասին պատմություններում։ Հիշատակվում է Ռոբին Հուդի հետ միասին արդեն ամենավաղ աղբյուրներում, ինչպիսին է Էնդրյու Ուինթոնի «Orygynale Cronykil of Scotland» ժամանակագրությունը։  Նրանց հանդիպման մասին պատմում է 17-րդ դարից հայտնի բալլադը՝ «Ռոբին Հուդը և Փոքրիկ Ջոնը» (, Child 125) վերնագրով։ Ռոբինը գետի նեղ կամրջի վրա բախվում է բարձրահասակ անծանոթի հետ, և ձեռնափայտերով մարտում վերջինս նրան գցում է ջուրը։ Երիտասարդի խիզախությունը դուր է գալիս նետաձիգին, և նա ընդունվում է անտառային եղբայրություն։ Ջոնի մասին ոչ մի բանահյուսական հիշատակում չկա որպես առանձին հերոս։

Տարբեր աղբյուրներում փոքրիկ Ջոնի անվան ծագման մասին ասվում է, որ այն կամ ծաղրաբար հակադրվում է իր բարձր հասակին (յոթ ոտնաչափ, այսինքն՝ 213 սանտիմետր), կամ ծննդյան ժամանակ նա կոչվել է Ջոն Լիթլ (փոքրիկ Ջոնի մասին բալլադում, երբ նա ընդունվում է անտառային եղբայրություն, Ուիլ Սքարլեթն անցկացնում է մկրտության հանպատրաստից ծես՝ փոխելով նրա անվան բաղադրիչ մասերի տեղերը)։ «Փոքր ժեստ Ռոբին Հուդի մասին» (, Child 117) բալլադում առաջին իսկ հիշատակության ժամանակ Ջոնը կոչվում է յոմեն։  Այստեղ նրա բարձր հասակի վերաբերյալ քիչ վկայություններ կան, և այս պատմությունում նա հաճախ հանդես է գալիս որպես տրիխստեր։ Ընդհանուր առմամբ, վաղ բալլադներում նա պատկերված է ավելի խելացի և խորամանկ, երբեմն գործում է իր նախաձեռնությամբ կամ Ռոբին Հուդին հակառակ։ Սակայն պատմության ժամանակակից տարբերակները, սկսած Վալտեր Սքոթի «Այվենհոյից», ավելի հակված են փոքրիկ Ջոնին պատկերել Ռոբինի հավատարիմ, բայց ոչ այնքան խելամիտ օգնականի դերում։

## Պատմական նախատիպեր
մինի|աջից|Տապանաքար Հաթերսեյջում Փոքրիկ Ջոնի ենթադրյալ գերեզմանի վրա
Ինչպես նաև Ռոբին Հուդին, այնպես էլ փոքրիկ Ջոնին փորձել են նույնացնել իրական պատմական նախատիպի հետ։ Այսպես, թեկնածուներից մեկը համարվում է 18-րդ դարի առաջին կեսին Ուեյքֆիլդ քաղաքի մերձակայքում գործող Ջոն Լը Լիթլ () անունով ավազակը։ Փոքրիկ Ջոնի գերեզմանը համարվող շիրիմներից ամենահայտնին գտնվում է Դերբիշիրի Հաթերսեյջ գյուղում՝ Սուրբ Միքայելի եկեղեցու գերեզմանատանը։

## Ծանոթագրություններ

Կատեգորիա:Ռոբին Հուդ
Հին աշխարհքը ամեն օր

«**Հին աշխարհքը ամեն օր**», Հովհաննես Թումանյանի քառյակներից։

## Պատմություն
Հովհաննես Թումանյանն այս քառյակը գրել է 1917 թվականի նոյեմբերի 11-ին։ Թումանյանի ընտանիքի արխիվում պահվում է չորս ինքնագիր, որոնցից մեկը բանաստեղծի դուստր Արփենիկ Թումանյանի ալբոմում է։ Քառյակն առաջին անգամ տպագրվել է 1918 թվականին Թիֆլիսում լույս տեսնող «Ժողովրդի ձայն» թերթի 23-րդ համարում, այնուհետև՝ 1920 թվականին Թիֆլիսում հրատարակված Հովհաննես Թումանյանի «Քառյակներ» ժողովածուում, ապա՝ Թումանյանի երկերի ժողովածուի առաջին հատորի 205-րդ էջում։ 
Ստեղծագործությունն արտատպվեւմ է Կ․ Պոլիսում լույս տեսած բանաստեղծություններ ժողովածուից։

## Ծանոթագրություններ

Կատեգորիա:Հովհաննես Թումանյանի քառյակներ
Աբեդաթի

**Աբեդաթի** (), գյուղ Վրաստանում։ Գտնվում է Սամեգրելո-Զեմո Սվանեթ մարզի Մարտվիլի շրջան‎‎‎ում։

## Դիրք
Գյուղը գտնվում է ծովի մակարդակից 130 մետր բարձրության վրա։ Շրջկենտրոն Մարտվիլյից հեռու է 7 կմ։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 541 մարդ։

## Ծանոթագրություններ

Կատեգորիա:Վրաստանի գյուղեր
Կատեգորիա:Մարտվիլի շրջան‎‎‎
Աղավելյան

**Աղավելյան**, հայկական ազգանուն։

## Ազգանունը կրողներ
* Ալեքսանդր Մինասի Աղասյան (ծնվ․ 1951), վիրաբույժ, պրոկտոլոգ։
* Բաբկեն Աղավելյան (1869-1916), հոգևոր գործիչ։
* Ժիրայր Լենդրուշի Աղավելյան (1955), կինոռեժիսոր, նկարիչ, դերասան, գրող, սցենարիստ, երաժիշտ։ 
* Լիպարիտ Բորիսի Աղավելյան (1964-1993), ազատամարտիկ։
* Նինա Գեդեոնի Աղավելյան (1957), հայ նկարչուհի։
* Սերգեյ Դավթի Աղավելյան (1913-1995), խորհրդային բանակի ինժեներ-գնդապետ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Պարսկերեն հիմքով ազգանուններ
Կատեգորիա:Անձնանվանական հիմքով ազգանուններ
Աղավնունի

**Աղավնունի**, հայկական ազգանուն։

## Ազգանվան ստուգաբանություն
Աղավնունի ազգանվան հիմքը Աղավնի իգական անձնանունն է, որն իր հերթին առնված է աղավնի թռչունի անունից։ Այդ թռչունը սուրբ Հոգու խորհրդանշանն է։ Աղավնունի ազգանվան հիմքին հավելվել է *-ունի* վերջածանցը։ 

## Ազգանունը կրողներ
* Մկրտիչ Աղավնունի (1863-1941), հոգևոր գործիչ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Ունի վերջածանցով ազգանուններ
Աղբալյան

**Աղբալյան**, հայկական ազգանուն։

## Ազգանունը կրողներ
* Ավետիս Աղբալյան, մանկավարժ, թղթակից։
* Գարեգին Հակոբի Աղբալյան (1902-1972), հոգեբույժ, պետական և հասարակական գործիչ։ 
* Նիկոլ Պողոսի Աղբալյան (1875-1947), հասարակական-քաղաքական գործիչ, գրականագետ, մանկավարժ։
* Նունե Յուրիի Աղբալյան (1959), նկարչուհի։
* Սեդա Գարեգինի Աղբալյան (1929), քիմիկոս-օրգանիկ։ 
* Սուրեն Գևորգի Աղբալյան (1950), մետաղագետ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Թուրքերեն հիմքով ազգանուններ
Կատեգորիա:Անձնանվանական հիմքով ազգանուններ
Մովաբ

**Մովաբ**, հնագույն թագավորություն Միջին Արևելքում։ Տարածվել է Մեռյալ ծովից արևելք ընկած տարածքում, որի բարձրությունը ծովի մակերևույթից կազմում է 900 մետր։

## Պատմություն
Ըստ ավանդության Մովաբացիների նախահայրը եղել է Ղովտը, ում որդիներից մեկից սերվել են նրանք։

Ըստ ուսումնասիրողների, Մովաբ պետության մշակույթը թվագրվում է մ.թ.ա. 14-րդ դարից մինչև մ.թ.ա. 582թ.:

Ք. ա. 8-րդ դ. հարկատու է դարձել Ասորեստանին, իսկ Ք. ա. 582 թ. գրավվել բաբելոնացիների կողմից. այս ժամանակաշրջանից հետո մովաբացիների մասին այլևս տեղեկություն չի հաղորդվել։ Նրանց տարածքը Ք. ա. 4-3-րդ դդ. վերաբնակեցվել է նաբաթացիների (սեմական ցեղ) կողմից։

## Մովաբը Աստվածաշնչում
Մովաբ պետության մասին առավել մանրամասն տեղեկանում ենք հենց Աստվածաշնչից։ Ծննդոց 19:37-ում կարդում ենք.

Խոսքը Ղովտի և նրա աղջկա միջև եղած հարաբերության մասին է։

Աստվածաշնչում բազմաթիվ անգամներ հանդիպում ենք իսրայելացիների և մովաբացիների հակամարտություններին, որոնք մեծ մասամբ ավարտվում էին իսրայելացիների հաղթանակով։

## Ծանոթագրություններ

Կատեգորիա:Աստվածաշնչյան վայրեր
Կատեգորիա:Լևանտ
Կատեգորիա:Հին Լևանտ
Կատեգորիա:Հին կտակարանի ժողովուրդներ
Կատեգորիա:Պատմական մարզեր
Կատեգորիա:Սեմական ազգեր
Ադիշի

**Ադիշի** (), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջան‎‎‎ում։

## Դիրք
Գյուղը գտնվում է ծովի մակարդակից 2040 մետր բարձրության վրա։ Շրջկենտրոն Մեստիայից հեռու է 27 կմ։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 44 մարդ։

## Ծանոթագրություններ

Կատեգորիա:Մեստիայի շրջան
Կատեգորիա:Վրաստանի գյուղեր
Սեն Ժերվե

**Սեն-Ժերվե** (*Գերվասիուս և Պրոտասիոս սրբերի եկեղեցի*, ), կաթոլիկ եկեղեցի Փարիզի IV շրջանում։ Գտնվում է Մարե թաղամասում՝ Օտել դե Վիլի շենքի հետևում։ Օծվել է վաղ քրիստոնեական նահատակների՝ Գերվասիուսի և Պրոտասիոսի պատվին։ Եկեղեցին կառուցվել է Փարիզի աջ ափին 4-րդ դարի վերջից գոյություն ունեցող հնագույն եկեղեցու հիմքի վրա։ Ժամանակակից եկեղեցու շինարարությունը սկսվել է 1494 թվականին և շարունակվել գրեթե մեկուկես դար։

Ընդհանուր առմամբ եկեղեցին ուշ գոթական ոճի է, սակայն նրա միջնադարյան ինտերիերը թաքցնում է ավելի ուշ կառուցված ճակատը, որ բնորոշ է մաներիզմի դարաշրջանին (ճարտարապետ՝ Սալոմոն դե Բրոս)։

1918 թվականի մարտի 29-ին եկեղեցու վրա է ընկել գերմանական «Փարիզյան թնդանոթի» արկը։ Այդ պահին այնտեղ ընթանում էր Ավագ ուրբաթի պատարագը, և արդյունքում եղել են մեծ թվով զոհեր. ըստ տարբեր աղբյուրների՝ զոհվել է 60-ից մինչև 90 մարդ։ Այս իրադարձությանն է նվիրված Ռոմեն Ռոլանի «Պիեռ և Լյուս» վիպակը։

Եկեղեցու գլխավոր տեսարժանությունը Փարիզի ամենահին և ամենահայտնի երգեհոններից մեկն է։ Սեն Ժերվե եկեղեցում որպես երգեհոնահարներ ծառայել են Կուպերեների հայտնի ընտանիքի բազմաթիվ ներկայացուցիչներ, այդ թվում՝ դրանցից առավել հայտնին՝ Ֆրանսուա Կուպերենը։ Մյուս տեսարժանություններից է Ջովաննի Ֆրանչեսկո Բարբիերիի «Սուրբ Պետրոնիլիայի նահատակությունը» կտավը։

Եկեղեցու առջև աճում է թեղի, որը բազմիցս թարմացել է (մոտ 10-րդ դարից)։ Այս ծառի տակ Մարե թաղամասի բնակչությունը միջնադարում հավաքվում էր, որպեսզի վկաների ներկայությամբ վերադարձնի պարտքով վերցրած գումարը։ Այստեղից էլ ծագել է փարիզյան «սպասեք ինձ թեղու տակ» արտահայտությունը, որ նշանակում է՝ «հայտնի չէ, թե երբ, երբեք»։

## Ծանոթագրություններ

## Արտաքին հղումներ

* Eglise Saint-Gervais

Կատեգորիա:Փարիզի եկեղեցիներ
Քաղաքային մարզադաշտ (Զվորնիկ)

**Զվորնիկ քաղաքի քաղաքային մարզադաշտ**, մարզադաշտ  Բոսնիա և Հերցեգովինայի Զվորնիկ քաղաքում։ Այժմ մարզադաշտը օգտագործվում է ֆուտբոլային հանդիպումների համար և համարվում է «Դրինա» ֆուտբոլային ակումբի տնային մարզադաշտը։ Մարզադաշտի տարողությունը կազմում է 3020 մարդ։
## Պատմություն
Քաղաքի առաջին ֆուտբոլային մարզադաշտը կառուցվել է բնակելի տների տեղում։ Երկրորդ համաշխարհային պատերազմի ժամանակ մարզադաշտը տեղափոխվել է իր ներկայիս տեղը։ Մարզադաշտը բացել և կառուցվել է 1945 թվականին։ Մինչև 2009 թվականը մարզադաշտը նստատեղեր չի ունեցել։ Վերակառուցման ժամանակ մարզադաշտը ունեցել է 1500 նստատեղ։ «Դրինա» ֆուտբոլային ակումբի Բոսնիա և Հերցեգովինայի Պրեմիեր լիգա դուրս գալուց հետո, մարզադաշտը վերակառուցվել է։ Կառուցվել է արևելյան տրիբունան, որից հետո մարզադաշտի տարողությունը կազմել է 3020 մարդ։

## Ծանոթագրություններ

## Արտաքին հղումներ
* Զվորնիկ քաղաքի քաղաքային մարզադաշտ, soccerway.com

Կատեգորիա:Սերբական Հանրապետության մարզադաշտեր
Կատեգորիա:Ֆուտբոլային մարզադաշտեր
Աճեմյան

**Աճեմյան**, հայկական ազգանուն։

## Ազգանունը կրողներ

### Ա
* Ալեքսանդր Վարդանի Աճեմյան (1925-1987), կոմպոզիտոր։
* Անահիտ Աճեմյան (1924-2016), ջութակահարուհի։
* Աննա Գևորգի Աճեմյան (1965), դաշնակահարուհի։
* Արուս Վարդանի Աճեմյան (1983), դաշնակահարուհի։

### Բ
* Բարունակ Աճեմյան (1875-1915), բժիշկ։

### Գ
* Գեղամ Աճեմյան, մտավորական։
* **[[Գևորգ Աճեմյան (այլ կիրառումներ)|Գևորգ Աճեմյան]]**
** Գևորգ Վարդանի Աճեմյան (1932-1998), գրող, հրապարակախոս։
** Գևորգ Վարդգեսի Աճեմյան (1923-1998), ջութակահար, մանկավարժ։
* Գոհար Արամի Աճեմյան (ծնվ․ 1926), արձակագիր, թարգմանիչ, լրագրող։
* Գրիգոր Վարդանի Աճեմյան (1864-1907), մանկավարժ։
* Գուրգեն Գրիգորի Աճեմյան (1903-1969), արձակագիր, բանաստեղծ։

### Ե
* Եվգինե Աճեմյան (1897-1925), դերասանուհի, երգչուհի։

### Է
* Էոժենի Մկրտչի Աճեմյան (1931), նկարիչ։

### Թ
* Թոկո Հարությունի Աճեմյան (1910-1980), գրող։

### Ի
* Իրմա Աճեմյան (1936-1990), բանաստեղծուհի։

### Լ
* Լևոն Գևորգի Աճեմյան (1888-1951), արձակագիր, խմբագիր, թարգմանիչ։
* Լուսնյակ Աճեմյան (1854), օպերետային դերասանուհի, երգչուհի։

### Խ
* Խորեն Գրիգորի Աճեմյան (1907-1968), բանաստեղծ։

### Կ
* Կարինե Խաչիկի Աճեմյան (1962), քաղաքական գործիչ, դերասան, ՀՀ Ազգային ժողովի 4-րդ, 5-րդ և 6-րդ գումարումների պատգամավոր։

### Հ
* Հ. Պ. Աճեմյան, թղթակից։
* Հայկ Արշավիրի Աճեմյան (1898-1965), բանասեր, մանկավարժ։
* Հարություն Ստեփանի Աճեմյան (1904-1963), նկարիչ։
* **[[Հովհաննես Աճեմյան (այլ կիրառումներ)|Հովհաննես Աճեմյան]]**
** Հովհաննես Հարությունի Աճեմյան (1828-1871), քանդակագործ, նկարիչ, դերասան, դրամատուրգ։
** Հովհաննես Աճեմյան (1840-1895), երգիչ։
* Հրանդ Մ. Աճեմյան (20-րդ դար), լրագրող, ճարտարապետ։
* Հրուշ Աճեմյան (1987), ոճաբան-դիմահարդար։

### Ղ
* Ղազարոս Աճեմյան (1886-?), բժիշկ։

### Մ
* Մանիկ Աճեմյան (ծնվ․ 1955), բանաստեղծ, լրագրող։
* Մարո Աճեմյան (1921-1978), դաշնակահարուհի։
* Մկրտիչ Աճեմյան (1838-1917), բանաստեղծ, թատերական գործիչ, թարգմանիչ։

### Յ
* Յոլանտ Աճեմյան (1910-2002), արվեստագետ, մանկավարժ։

### Ն
* Նշան Ֆիքրի Աճեմյան (1867-1930/1944), բժիշկ։

### Շ
* Նուբար Աճեմյան, դերասան։
* Շահե Արմենի Աճեմյան (1926-2005), արքեպիսկոպոս, բանասեր, փիլիսոփա։

### Չ
* Չարլզ Աճեմյան (1909-1996), բանկիր։

### Պ
* Պողոս Աճեմյան (1892-1915), մտավորական։

### Ռ
* Ռաքել Աճեմյան (20-րդ դար), մտավորական։

### Ս
* Սերգեյ Արտեմի Աճեմյան (1917–1977), կապի զորքերի գեներալ-մայոր։

### Վ
* Վալենտինա Նշանի Աճեմյան (1913-1991), ճարտարապետ։
* Վանուշ Լևոնի Աճեմյան (1926), թարգմանիչ, լեզվաբան։
* **[[Վարդան Աճեմյան (այլ կիրառումներ)|Վարդան Աճեմյան]]**
** Վարդան Ալեքսանդրի Աճեմյան (1958), կոմպոզիտոր։
** Վարդան Մկրտչի Աճեմյան (1905-1977), թատերական ռեժիսոր, թատերական գործիչ։
* Վարուժան Աճեմյան (1917), գրող։

### Տ
* Տիգրան Ավետիսի Աճեմյան (1852/1853-1913/1914), բժիշկ, բեյ, մանկավարժ։
* Տիրան Մարտիրոսի Աճեմյան (1902-1991), ծաղրանկարիչ, դերասան։

### Օ
* Օննիկ Արմենակի Աճեմյան (1923), բանաստեղծ։

## Տես նաև
* Աճամյան

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Մականվանական հիմքով ազգանուններ
Կատեգորիա:Արաբերեն հիմքով ազգանուններ
Շլիֆենի նախագիծ

**Շլիֆենի նախագիծ**, Գերմանական կայսրության ռազմական ղեկավարության մշակած մարտավարական նախագիծ, որն անվանվել է գերմանական Գլխավոր շտաբի պետ, գեներալ  Ալֆրեդ ֆոն Շլիֆենի անունով, ում հրամանատարության ներքո 1905 թվականին այն մշակվել է։ Ընդհանուր առմամբ Շլիֆենի նախագիծն իրենից ներկայացնում է Շլիֆենի կողմից գրված և 1905 թվականի դեկտեմբեր ամսով թվագրված Ֆրանսիայի հետ պատերազմի հուշագիր։

Իր զբաղեցրած պաշտոնից Ֆոն Շլիֆենի հեռանալուց հետո նախագիծն արդիականացվեց, որի աշխատանքներին մասնակցեց գեներալ Հելմուտ ֆոն Մոլտեն։

## Շլիֆենի նախագծի նպատակը
Դեռևս Բիսմարկի ժամանակներից երկու ռազմաճակատով՝ Ֆրանսիայի և Ռուսաստանի  դեմ պատերազմ վարելը համարվում էր ոչ միայն անհնարին, այլև ընկալվում էր որպես ռազմական ինքնասպանություն Պրուսիայի համար, որը միավորում էր գերմանական պետությունները։

Այնուամենայնիվ, 1879 թվականից պրուսիական Գլխավոր շտաբը սկսեց մշակել նախագիծ, որը հնարավորություն կտար Երկակի միությանը հաջողությամբ պատերազմել երկու ռազմաճակատով։ Վերամշակված նախագծի առաջին հրատարակությունը պատրաստ էր արդեն 1905 թվականին։

Նախագծի արդիականացված տարբերակն ենթադրում էր Ֆրանսիայի նկատմամբ հաղթանակի հասնել Առաջին համաշխարհային պատերազմի առաջին ամսվա ընթացքում։ Սակայն Անտանտի երկրների մի շարք համատեղ հակաքայլերի, այդ թվում նաև՝ նախօրոք չնախատեսված Ֆրանսիայի հակագրոհները Մառնի ճակատամարտում, «Փախուստ դեպի ծով» գործողության, ինչպես նաև Արևելյան Պրուսիայում ռուսական բանակի առաջխաղացման ժամանակ, խափանեցին Շլիֆենի նախագծի իրականացումը, ինչի հետևանքով երկրներն անցան դիրքային պատերազմի, որը տևեց մի քանի տարի։

Շլիֆենի նախագծի գնահատականները մինչ օրս հանդիսանում են ռազմական և քաղաքացիական պատմաբանների վեճերի առարկա։ Մասնավորապես, Տ.Ցուբերը պնդում է, որ 1914 թվականին գերմանական առաջխաղացումն չի իրականացվել Շլիֆենի կողմից մշակված որևէ նախագծի համապատասխան, որով նա առաջարկում էր իրականացնել երկաթուղային մարտահնարք հանկարծակի հակագրոհներ կատարելու համար։

## Ծանոթագրություններ

Կատեգորիա:Առաջին համաշխարհային պատերազմ
Կատեգորիա:Գերմանական ռազմական նախագծեր
Ամիրյան (ազգանուն)

**Ամիրյան**, հայկական ազգանուն։

## Ազգանունը կրողներ
* Արա կարապետի Ամիրյան (ծնվ․ 1957), ճարտարագետ-մեխանիկոս։
* Արմեն Արտավազդի Ամիրյան (1967), հաղորդավար, ռեժիսոր, պետական գործիչ։
* Արսեն Մինասի Ամիրյան (1881-1918), բոլշևիկ-հեղափոխական, լրագրող, հրապարակախոս, Բաքվի 26 կոմիսարներից։
* Գրիգոր Ամիրյան (1888-1964), հեղափոխական գործիչ։
* Թադևոս Մինասի Ամիրյան (?-1918), ազգային-ազատագրական շարժման գործիչ։
* Իսահակ Ամիրյան (1870-ական թթ.-1920-ականներից հետո), խմբագիր, իրավաբան։
* Խաչատուր Ամիրյան (1868-1915), ազատագրական շարժման գործիչ։
* Խաչիկ Պետրոսի Ամիրյան (1915-1998), արձակագիր, խմբագիր։
* Հ. Ամիրյան (20-րդ դար), լրագրող։
* Հակոբ Ամիրյան (19-րդ դար), արծաթագործ վարպետ։
* Հովհաննես Թադևոսի Ամիրյան (19-20-րդ դարեր), խմբագիր։
* Ղազարոս Ռուբենի Ամիրյան (1959), անեսթեզիոլոգ-ռեանիմատոլոգ։ 
* Յազոն Իսահակի Ամիրյան (1870-ական թթ.-1908), թաևգմանիչ, հուշարար։
* Յուրի Բաբկենի Ամիրյան (1938-2004), դերասան։
* Նազիկ Հովհաննեսի Ամիրյան (1967), ազատամարտիկ, ՀՀ բանակի գնդապետ։
* Շավարշ Հովհաննեսի Ամիրյան (ծնվ․ 1926), երկրաբան։
* Սաթո Ամիրյան (20-րդ դար), բանաստեղծուհի։
* Սերգեյ Սուլթանի Ամիրյան (ծնվ․ 1929), պատմաբան։
* Սեյադ Մելքումի Ամիրյան (1860-ական թթ. հետո-1910-ական թթ. հետո), մշակութային գործիչ։
* **[[Սլավիկ Ամիրյան (այլ կիրառումներ)|Սլավիկ Ամիրյան]]**
** Սլավիկ Սուրենի Ամիրյան (1956), վիրաբույժ։
** Սլավիկ Սուլթանի Ամիրյան (1924-1981), բժիշկ։

## Գրական հերոսներ
* *Բաբկեն Ամիրյան*, Վահե Ղուկասյանի «Գրողի տարածը» վիպակի հերոսներից։

## Տես նաև
* Ամիրյանց

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Կատեգորիա:Արաբերեն հիմքով ազգանուններ
Ամիրջանյան

**Ամիրջանյան**, հայկական ազգանուն։

## Ազգանունը կրողներ
* Բեգլար Աստվածատուրի Ամիրջանյան (1868-1937), երգիչ (բարիտոն)։
* Էդիկ Արմիկի Ամիրջանյան (1960-1994), ազատամարտիկ։
* Ժորա Արամայիսի Ամիրջանյան (1937-1999), գյուղատնտես։
* Հենրիխ Շահենի Ամիրջանյան (1961-1992), ազատամարտիկ։
* Հրանտ Ամիրջանյան (?-1980-ական թթ.), լրագրող։
* Ղազարոս Ամիրջանյան (19-րդ դար-1910-ական թթ. հետո), թղթակից։
* Մամիկոն Ամիրջանյան (1932-1992), ազատամարտիկ։
* Ներսես Արտուշի Ամիրջանյան (1963-1993), ազատամարտիկ։
* Պերճ Ամիրջանյան (19-20-րդ դդ.), բժիշկ։
* Վլադիմիր Արմենակի Ամիրջանյան (1949-1994), ազատամարտիկ։
* Վլադիմիր Նորենի Ամիրջանյան (1961-1992), ազատամարտիկ։
* Վոլոդյա Լևոնի Ամիրջանյան (1950-1993), ազատամարտիկ։
* Տիգրան Ամիրջանյան (1835-1897), հասարակական-քաղաքական գործիչ, գրող, երգահան, թատերագիր։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Արաբերեն հիմքով ազգանուններ
Կատեգորիա:Անձնանվանական հիմքով ազգանուններ
Թոմաս Պերսի

**Թոմաս Պերսի**  (; ), անգլիացի գրող և լրագրող, «Տեթլեր», «Գարդիան», «Սպեկտեիտոր» լրագրերի խմբագիր, Իռլանդիայի Դրոմոր քաղաքի եպիսկոպոս (1782 թ.): Նա եղել է Ջորջ 3-րդ թագավորի կապելլանը։ Նրա կազմած «Հին անգլիական պոեզիայի հուշարձաններ» ժողովածուն  (*Reliques of Ancient English Poetry*, 1765 թ.) մեծ դեր է ունեցել բալլադի վերածննդի և ռոմանտիզմի զարգացման մեջ։

## Կենսագրություն
Թոմաս Պերսին ծնվել է Բրիջնորտում (Շրոպշիր) ֆերմեր և նպարավաճառ Արթուր Լոու Պիրսի ընտանիքում (Piercy. հայտնի դառնալով՝  հայտնի Պերսի տոհմի ազգանունը կրելու իրավունք հայտարարեց և փոխեց ազգանունը)։ Նա 1750 թվականին ավարտել է Օքսֆորդի համալսարանը, 1753 թվականին մագիստրոսի աստիճան է ստացել։

## Աշխատանքներ
Նրա առաջին գրական աշխատանքը եղել է Վիլկինսոնի Հաո ցյու չժուան (*Hau Kiou Choaan*, 1761 թ.) չինական սիրավեպի խմբագրված թարգմանությունը (վերջին հատվածը Պերսին ինքն է թարգմանել պորտուգալերենից)։ 1763 թվականին, հետևելով օսինյան մոդային, իսլանդերենից թարգմանել է «Ռունային պոեզիայի հինգ նկարագրերը»՝ զգալի փոփոխություններ կատարելով։ 1770 թվականին ֆրանսերենից թարգմանել է Մալլեի գիրքը «Էդդա»-ի մասին (ինչպես *Northern Antiquities*): Գերեզմանոցային պոեզիայի և բալլադների մոդայի ազդեցության տակ՝ հորինել է «Ուորկբորտսկի ճգնավորը» պոեմը (*The Hermit of Warkworth*, 1771 թ.):

## Ծանոթագրություններ

## Արտաքին հղումներ
* 

Կատեգորիա:Անգլիացի լրագրողներ
Կատեգորիա:Անգլիացի գրողներ
Կատեգորիա:Անգլիացի բանաստեղծներ
Կատեգորիա:Անգլիացի երաժշտագետներ
Կատեգորիա:Անգլիացի թարգմանիչներ
Կատեգորիա:Օքսֆորդի համալսարանի շրջանավարտներ
Կատեգորիա:Անգլիացի գիտնականներ
Կատեգորիա:Բողոքական կրոնական առաջնորդներ
Կատեգորիա:Անգլիկան եպիսկոպոսներ
Արևելքը մնում է Արևելք (ֆիլմ)

**«Արևելքը մնում է Արևելք»** () Այուբ Խան Դիանի սցենարով 1999 թվականին նկարահանված իռլանդացի ռեժիսոր  Դեմիեն Օ' Դոնելի  գեղարվեստական ֆիլմն է։

Ֆիլմը մեծաթիվ մրցանակներ է ստացել և մասնակցել տարբեր կինոփառատոնների մրցանակաբաշխությունների։

## Սյուժե
Ֆիլմի գործողությունները տեղի են ունենում 1970-ական թվականների սկզբներին՝ Անգլիայի հյուսիս արևմուտքում գտնվող Սոլֆորդ քաղաքում։ Պակիստանցի ներգաղթյալներ Ջորջ Խանն ու նրա կինը՝ Էլլան, որոնք ունեն իռլանդական արմատներ, քառորդ դար ապրում են իրենց ամուր ընտանիքով։ Ընտանիքի հայ8ը հիասթափվում է, երբ հասկանում է, որ իր երեխաները չեն հաշտվում իր կողմից նրանց տրվող ավանդական դաստիարակության հետ։ Ավագ որդին, չցանկանալով ամուսնանալ չսիրած անձի հետ, գերադասում է հեռանալ տնից։ Դրանից դասեր չքաղելով՝ Ջորջ Խանը պայմանավորվում է նույն կերպ ամուսնացնել նաև մյուս երկու որդիներին։

## Դերերում
* Օմ Պուրի՝ *Ջորջ Խան*
* Լինդա Բասետ՝  *Էլլա Խան*
* Ջորդան Ռուտլեջ՝ *Սաիդ Խան*
* Արչի Պանջաբի՝ *Մինա Խան*
* Էմիլ Մարվատ՝ *Մանիր Խան*
* Կրիս Բիսոն՝ *Սալիմ Խան*
* Ջիմի Միստրի՝  *Տարիկ Խան*
* Ռաջի Ջեյմս՝ *Աբդուլ Խան*
* Լեսլի Նիկոլ՝ *Էնի*
* Էմմա Ռայդալ՝  *Ստելա*
* Ռուտ Ջոնս՝ *Պեգի*
* Բեն Կիտոն՝ *[[քահանա]]*

## Մրցանակներ և անվանակարգեր

## Ծանոթագրություններ

## Արտաքին հղումներ
* 
* Ալեքս Էկսլերի գրախոսականը

Կատեգորիա:1990-ականների անգլերեն ֆիլմեր
Կատեգորիա:1999 ֆիլմեր
Կատեգորիա:BAFTA մրցանակի դափնեկիր ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական կինոկատակերգություններ
Կատեգորիա:Բրիտանական ֆիլմեր
Կատեգորիա:Ֆիլմեր դիսֆունկցիոնալ ընտանիքների մասին
Կատեգորիա:Ֆիլմեր, որոնց գործողությունները տեղի են ունենում 1971 թվականին
Կատեգորիա:1990-ականների բրիտանական ֆիլմեր
Այդինյան

**Այդինյան**, հայկական ազգանուն։

## Ազգանունը կրողներ
* Աբրահամ Այդինյան (19-20-րդ դդ.), թղթակից։
* Արթուր Մկրտչի Այդինյան (1923-1997), օպերային երգիչ, տենոր։
* Արմեն Գրիգորիի Այդինյան (1969-1994), ազատամարտիկ։
* Ռուբիկ Ռաֆիկի Այդինյան (1966-1993), ազատամարտիկ։

## Տես նաև
* Արսեն Պետրոսի Այտընյան (1825-1902), բանասեր, լեզվաբան։
* Եփրեմ Այտընյան (19-20-րդ դդ.), լրագրող։ 
* Մելիտոս Այտընյան (19-20-րդ դդ.), լրագրող։
* Մկրտիչ Այտընյան (1841 - ՞), կատակերգակ դերասան։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Թուրքերեն հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Լորի Հենրի

**Լորի Էնն Հենրի** (, ), ամերիկացի նախկին ֆուտբոլիստ, Միացյալ Նահանգների կանանց ազգային հավաքականի նախկին անդամ և թիմի ավագ։ Նա միակ խաղացողն է, որ ազգային հավաքականի կազմում հանդես է եկել առաջին խաղից մինչև 1991 թվականին Չինաստանում կանանց աշխարհի առաջնության խաղը։

## Կենսագրություն
Հենրին մեծացել է Սիեթլում, Վաշինգտոն։ Սովորել է Շորվուդի ավագ դպրոցում, որտեղ եղել է T-Birds-ի ֆուտբոլիստ։

### Հյուսիսային Կարոլինայի համալսարան
1986-1989 թվականներին սովորել է Հյուսիսային Կարոլինայի համալսարանում, աջակցել կանանց ազգային ֆուտբոլի առաջնությանը։ Երկու անգամ ընտրվել է համաամերիկյան առաջատար թիմում։ 1990 թվականին ընտրվել է *Soccer America's All-Decade* թիմում։

## Ֆուտբոլային կարիերա
### Միջազգային
1985 թվականին Հենրին եղել է ԱՄՆ կանանց առաջին հավաքականի ֆուտբոլային թիմի անդամ։ 1985-1991 թվականներին հանդես է եկել Միացյալ Նահանգների կանանց ազգային հավաքականում, այդ թվում՝ երեք տարի որպես թիմի ավագ։ 1991 թվականին Չինաստանում հանդես է եկել կանանց աշխարհի առաջնության առաջին հաղթող թիմի կազմում։

## Մարզչական կարիերա
Մարզչական կարիերան սկսել է որպես UNC-Greensboro-ում օգնական, հետագայում չորս տարի եղել է Օհայոյի պետական համալսարանի կանանց ֆուտբոլի մարզիչ։

## Ծանոթագրություններ

## Գրականություն
* Crothers, Tim (2012), *The Man Watching: Anson Dorrance and the University of North Carolina Women's Soccer Dynasty*, Macmillan, 
* Grainey, Timothy (2012), *Beyond Bend It Like Beckham: The Global Phenomenon of Women's Soccer*, University of Nebraska Press, 
* Lisi, Clemente A. (2010), *The U.S. Women's Soccer Team: An American Success Story*, Scarecrow Press, 
* Nash, Tim (2016), ''It's Not the Glory: The Remarkable First Thirty Years of US Women's Soccer', Lulu Press, 

## Արտաքին հղումներ
* 
* US Soccer profile

Կատեգորիա:ԱՄՆ-ի ֆուտբոլի հավաքականի ֆուտբոլիստներ
Կատեգորիա:Ամերիկացի կին ֆուտբոլիստներ
Կատեգորիա:Ֆուտբոլային մարզիչներ
Այլամազյան

**Այլամազյան**, հայկական ազգանուն։

## Ազգանունը կրողներ
* Ալֆրեդ Կարլի Այլամազյան (1936-2003), տեղեկագիտական և հաղորդակցական տեխնոլոգիաների բնագավառի գիտնական։
* Էդուարդ Կարպի (Կարապետի) Այլամազյան (ծնվ․ 1940), մանկաբարձ-գինեկոլոգ։
* Նիկիտա Միքայելի Այլամազյան (1903-1984), մանկաբարձ, գինեկոլոգ։ 
* Հովսեփ Այլամազյան (19-րդ դար-1910-ական թթ. հետո), դրամատուրգ, թղթակից։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Թուրքերեն հիմքով ազգանուններ
Կատեգորիա:Մականվանական հիմքով ազգանուններ
Կատեգորիա:Յան վերջածանցով ազգանուններ
Արամայիս Բաբլոյան

**Արամայիս Հարությունի Բաբլոյան** (), հայ մեխանիկոս։ Ֆիզմաթ գիտությունների դոկտոր (1980), պրոֆեսոր (1983):

## Կենսագրություն
Արամայիս Բաբլոյանը ծնվել է 1933 թվականի մայիսի 1-ին, Երևանում։ 1956 թվականին ավարտել է Երևանի պետական համալսարանում։ 1956-1978 թվականներին եղել է ՀԽՍՀ ԳԱ Մեխանիկայի ինստիտուտի ավագ գիտաշխատող, 1969-1988 թվականներին՝ Լենինականի մանկավարժական ինստիտուտի, 1989 թվականից՝ ՀՊՃՀ բարձրագույն մաթեմատիկայի ամբիոնների վարիչ։ Աշխատանքները վերաբերում են առաձգականության տեսությանը, զույգ և ինտեգրալ մի շարք հավասարումների լուծմաններքին և արտաքին անկյունային կետեր ունեցող բաղադրյալ մարմինների լարվածային վիճակների հարցերի ուսումնասիրությանը։ Ստացել է առաձգականության տեսության եզրային պայմաններով խնդիրների լուծումներ՝ գնդի, էլիպսոիդների, հիպերբոլոիդի, ուղղանկյան համար։

## Երկեր
* Բարձրագույն մաթեմատիկայի խնդիրների ժողովածու։ Դիֆերենցիալ հավասարումներ, 2005։

## Ծանոթագրություններ

Կատեգորիա:Հայ մեխանիկոսներ
Կատեգորիա:Ֆիզիկամաթեմատիկական գիտությունների դոկտորներ
Կատեգորիա:Հայ պրոֆեսորներ
Կատեգորիա:ԵՊՀ շրջանավարտներ
Լիա Բալագյան

**Լիա Լևոնի Բալագյան** (), հայ գրող։ Բանասիրական գիտությունների թեկնածու (1970):

## Կենսագրություն
Լիա Բալագյանը ծնվել է 1939 թվականի սեպտեմբերի 2-ին, Երևանում։ 1962 թվականին ավարտել է Երևանի պետական համալսարանը։ 1958-1962 թվականներին աշխատել է «Ավանգարդ», «Պիոներ» պարբերականների խմբագրություններում, 1962-2000 թվականներին՝ Երևանի պետական համալսարանում, 2000 թվականից՝ Երևանի «Ինտերլինգվա» համալսարանում։ Հեղինակ է «Սոս Սարգսյան» (1989), «Ալեքսանդր Մանթաշյանց» (2002), «Գալուստ Գյուլբենկյան» (2004) գրքերի, «Զվարճալի պատմվածքներ և հեքիաթներ» (2004) ժողովածուի։

## Երկեր
* Սովետահայ մանկա-պատանեկան գրականություն։ (20-ական թվականներ), Բալագյան Լիա Լևոնի, Բարձրագույն և միջնակարգ մասնագիտական կրթության մինիստրություն, ՀԽՍՀ, Երևան, «Միտք», 1969։
* Թող Արսենը մենակ չմնա։ Նախադպրոցական տարիքի երեխաների համար, Բալագյան Լիա Լևոնի, Դանիելյան Հ, Կարապետյան Հ., Երևան, «Հայաստան», 1972։
* Եղիա Տեմիրճիպաշեանի գրական հրապարակախոսական գործունեությունը «Երկրագունտ» հանդեսի էջերում։ (Ծանոթագրված մատենագիտություն) / Литературно-публицистическая деятельность егия Темирчипашяна в журнале «Еркрагунд», Բալագյան Լիա Լևոնի, Խառատյան Ալբերտ Արմենակի, ՀՍՍՀ Գիտությունների ակադեմիա, ՀՍՍՀ ԳԱ Հասարակական գիտությունների գիտական ինֆորմացիայի կենտրոն, Երևան, Ա. հ., 1984:
* Սոս Սարգսյան։ Բալագյան Լիա Լևոնի, Զարյան Ռուբեն Վարոսի, Հայաստանի թատերական գործիչների միություն, Երևան, ՀԹԳՄ հրատարակչություն, 1989։
* Խոսքի գիտական ոճի ուսուցում։ (օժանդակ գիրք), Բալագյան Լիա Լևոնի, Հարությունյան Կ. Հ, Մելքոնյան Ա. Հ., Երևան, «Լույս», 1990։
* Ալեքսանդր Մանթաշյանց։ Ազգային բարերարը և գեղարվեստի մեկենասը, Բալագյան Լիա Լևոնի, Մարտիրոսյան Դոնարա Զավենի, Երևան, «Հայաստան», 1991։
* Ազգային տոներ և ծիսական կերակրատեսակներ։ (Հայկական խոհանոց), Բալագյան Լիա Լևոնի, Մարտիրոսյան Դ., Երևան, «Գիտելիք», 1991։ Երևան, «Արևիկ», 1992։
* Ալեքսանդր Մանթաշյանց։ Ազգային բարերարը և գեղարվեստի մեկենասը, Բալագյան Լիա Լևոնի, Երևան, «Աստղիկ» գրատուն, 2003։
* Գալուստ Գյուլբենկյան, Բալագյան Լիա Լևոնի, Երևան, «Զանգակ-97», 2004։
* Զվարճալի պատմվածքներ ու հեքիաթներ։ Բալագյան Լիա Լևոնի, Բազյան Սահանուշ, Երևան, «Անտարես», 2004։

## Ծանոթագրություններ

Կատեգորիա:Բանասիրական գիտությունների թեկնածուներ
Կատեգորիա:Հայ գրողներ
Մոյի պաշարում

**Մոյի պաշարում**, Հարյուրամյա պատերազմի ժամանակ անգլիական զորքերի կողմից ֆրանսիական Մո քաղաքի պաշարումը 1421 թվականի հոկտեմբերի 6-ից մինչև 1422 թվականի մայիսի 10-ը։ Այս պաշարման ժամանակ անգլիական թագավոր Հենրի V-ը հիվանդացավ և 1422 թվականի օգոստոսի 31-ին մահացավ։

## Պաշարում
Հենրի V-ն Անգլիայից 4000-անոց զորքով վերադարձավ 1421 թվականի հունիսին և անմիջապես մեկնեց Փարիզ՝ փորձանքից ազատելու Էքսետերի դուքսի զորքին։  Մայրաքաղաքը  ֆրանսիական հարձակման վտանգի տակ էր Դրյո, Մո և Ժուանի քաղաքների կողմից։ Թագավորը բավականին հեշտ պաշարեց և գրավեվ Դրյոն, իսկ հետո, նախքան Օռլեան գնալը, շարժվեց հարավ՝ գրավելով Վանդոմը և Բոժանսին։ Նա բավարար ուժ չուներ՝ գրավելու խոշոր և լավ պաշտպանված Օռլեանը, այնպես որ, երեք օր անց նա գնաց դեպի հյուսիս՝ գրավելու Վիլնյով-լե-Ռուան։

Քաղաքի գրավումից հետո Հենրին ավելի քան 20000 զինվորից բաղկացած բանակով շարժվեց  Մոյի վրա։ Քաղաքի պաշտպանությունը ղեկավարում էր Վավրայից մի Բաստարդ, ըստ երևույթին, պարզ ծագման մարդ, բայց քաջ հրամանատար։ Պաշարումը սկսվեց 1421 թվականի հոկտեմբերի 6-ին։ Ականորդներն ու հրետանավորները շուտով փլուզեցին քաղաքի պարիսպները։

Հենրի թագավորի շատ դաշնակիցներ այստեղ էին՝ օգնելու նրան պաշարման ընթացքում. Բրետանի դուքս Արթուր III-ը եկավ Մո՝ հավատարմության երդում տալու Անգլիայի թագավորին։ Բացի այդ, շրջակայքում գործում էին Ֆիլիպ III Բուրգունդացին, Պիկարդիայում՝ Ժան դե Լյուքսեմբուրգը և Հուգո դե Լանուան (1422 թվականի մարտի վերջին նրանք մի քանի բնակավայրեր գրավեցին Պոնտյեում և Վիմոյում՝ չնայած ֆրանսիական զորքերի՝ Ժոակիմ Ռուոյի, Պոտոն դե Սենտրայլի և Ժան դե Արկուրի ջոկատների, համալրումների)։

Պաշարումը թանկ արժեցավ անգլիացիներին. այստեղ ընկան Ջոն Կլիֆորդը՝ 7-րդ բարոն դե Քլիֆորդը, Արֆլերի պաշարման, Ազենկուրի ճակատամարտի և Շերբուրի պաշարման մասնակիցը, երիտասարդ Ջոն Կորնուոլը՝ Ֆանհոուպի 1-ին բարոն, հայտնի ազնվական Ջոն Կորնուոլի որդին. նա ընդամենը տասնյոթ տարեկան էր, նա սպանվեց հրազենային փամփուշտով, իր հոր կողքին։ Անգլիացի զինվորներին հնձում էին նաև հիվանդությունները. ենթադրվում է, որ պաշարողներից յուրաքանչյուր տասնվեցերորդը մահացել է դիզենտերիայից և ծաղիկից։

Քանի որ պաշարումը շարունակվում էր, ձմռան ամիսներին Հենրին հիվանդացավ, սակայն հրաժարվեց հեռանալ, քանի դեռ պաշարումը էի ավարտվել։ Դեկտեմբերի 6-ին Եկատերինա թագուհին նրան որդի և ժառանգ պարգևեց։

1422 թվականի մայիսի 9-ին Մոն հանձնվեց, թեև կայազորը համաձայնճէր քաղաքացիների որոշման հետ։ Շարունակվող ռմբակոծությունների ներքո կայազորը զենքը վայր դրեց մայիսի 10-ին՝ 8 ամսվա պաշարումից հետո։ Վավրայի բաստարդը գլխատվեց, Օրաս անունով շեփորահարը, որը մի անգամ ծաղրել էր Հենրիին, նույնպես։

Այդ ժամանակ Հենրի V-ն արդեն լուրջ հիվանդ էր։ Պաշարումից կարճ ժամանակ անց, Կոնս-սյուր-Լուարի ճանապարհին, նա այլևս ի վիճակի չէր ձիավարելու, և տեղափոխվեց Վենսենյան ամրոց, որտեղ էլ մահացավ 1422 թվականի օգոստոսի 31-ին, երեսունհինգ տարեկանում։

## Գրականություն

* Seward, Desmond (1978). The Hundred Years War. New York: Penguin Books. ISBN 0-689-10919-9.



Կատեգորիա:Հարյուրամյա պատերազմի ճակատամարտեր
Կատեգորիա:Անգլիայի ճակատամարտեր
Կատեգորիա:Ֆրանսիայի ճակատամարտեր
Կատեգորիա:1422
Բոսնիա և Հերցեգովինայի Դաշնության ֆուտբոլի առաջին լիգա

**Բոսնիա և Հերցեգովինայի Դաշնության ֆուտբոլի առաջին լիգա **(), համարվում է ֆուտբոլային լիգա Բոսնիա և Հերցեգովինայում։ Սերբական Հանրապետության առաջին լիգայի հետ միասին ձևավորում է Բոսնիա և Հերցեգովինայում ֆուտբոլի երկրորդ մակարդակը։ Լիգան կազմված է 16 ակումբներից։ Յուրաքանչյուր ակումբ կանոնավոր մրցաշրջանի ընթացքում անցկացնում է ընդհանուր առմամբ 30 խաղ։ Լիգայի չեմպիոնը  դուրս է գալիս Բոսնիա և Հերցեգովինայի Պրեմիեր լիգա։

## Լիգայի չեմպիոններ
Լիգայի չեմպիոնների ցանկը՝
* 1995-96 ՖԱ "Բոսնա" (հյուսիս), ՖԱ "Ռսդնիկ" (հարավ)
* 1996-97 ՖԱ "Դրինա" (հյուսիս), ՖԱ "Օլիմպիկ" (հարավ)
* 1997-98 ՖԱ "Բուդուչնոստ" (հյուսիս), ՖԱ "Իսկրա" (միջին), ՖԱ "Վրբաժուշա" (հարավ)
* 1998-99 ՖԱ ՖԱ Կրաժինա
* 1999-00 ՖԱ Տրավնիկ
* 2000-01 ՖԱ Գրուդ
* 2001-02 ՖԱ ժեպչե
* 2002-03 ՖԱ Տրավնիկ
* 2003-04 ՖԱ Բուդուչնոստ
* 2004-05 ՖԱ Ժեդինստվո
* 2005-06 ՖԱ Վելեժ
* 2006-07 ՖԱ Տրավնիկ
* 2007-08 ՖԱ Աստղ
* 2008-09 ՖԱ Օլիմպիկ
* 2009-10 ՖԱ Բուդուչնոստ
* 2010-11 ՖԱ Գաբելա
* 2011-12 ՖԱ Գրադինա
* 2012-13 ՖԱ Վիտեզ
* 2013-14 ՖԱ Սոլոբոդա
* 2014-15 ՖԱ Մլադոստ
* 2015-16 ՖԱ Մետալեղե
* 2016-17 ՖԱ Գաբելա
* 2017-18 ՖԱ Տուզլա
* 2018-19 ՖԱ Վելեժ

## Ծանոթագրություններ

## Արտաքին հղումներ
*Վիճակագրությունը Soccerway կայքում

Կատեգորիա:Եվրոպայի երկրորդ մակարդակի ֆուտբոլի լիգաներ
Հակոբ Այվազյան (այլ կիրառումներ)

**Հակոբ Այվազյան** անուն-ազգանունը կարող է վերաբերել՝

** Հակոբ Կարապետի Այվազյան (1911), խմբագիր, թատերական գործիչ։
** Հակոբ Հովհաննեսի Այվազյան (1890-1924), հայ առաջին պրոլետարական գրողներից։
** Հակոբ Այվազյան (19-րդ դար), արծաթագործ վարպետ։

## Ծանոթագրություններ
Այվատյան

**Այվատյան**, հայկական ազգանուն։

## Ազգանունը կրողներ
* Մատթեոս Մկըրի Այվատյան (1830-1876), բանասեր, հրապարակախոս, խմբագիր։
* Փառնակ Այվատյան (1860-1940), խմբագիր։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
2010 թվականը Հայաստանում

աջից|200px

Ստորև ներկայացված են **[[2010|2010 թվականին]] [[Հայաստան]]ում** տեղի ունեցած իրադարձությունները։

## Գործող պաշտոնյաներ
*Նախագահ՝ Սերժ Սարգսյան
*Վարչապետ՝ Տիգրան Սարգսյան
*Ազգային ժողովի նախագահ՝ Հովիկ Աբրահամյան

## Իրադարձություններ
### Փետրվար

*Փետրվարի 12-28 - Կանադայի Վանկուվեր քաղաքում 2010 թվականի ձմեռային օլիմպիական խաղերին Հայաստանից 4 մարզիկ է հանդես եկել։

### Ապրիլ
*Ապրիլի 6 - Թուրքիայի վարչապետը Ռեջեփ Թայիփ Էրդողանը խոսել է շուրջ 100 հազար հայերի մասին, որոնք անօրինական ներգաղթյալներ էին Թուրքիայում։ Նա նշում էր, որ ինքը պետք է այդ 100 հազար մարդկանց հորդորի հետ գնալ իրենց երկիր, քանի որ նրանք Թուրքիայի քաղաքացիներ չեն և ինքը պարտավոր չէ պահել նրանց իր երկրում։
*Ապրիլի 24 - Տասնյակ հազարավոր մարդիկ միասին քայլել են Ծիծեռնակաբերդ և ծաղիկներ խոնարհել Հայոց ցեղասպանության զոհերի 95-րդ տարելիցին։

### Օգոստոս
*Օգոստոսի 19 - Ռուսաստանի նախագահ Դմիտրի Մեդվեդևը, Հայաստանի նախագահ Սերժ Սարգսյանի հետ հանդիպումով սկսում է իր պետական այցը Հայաստան, ապա Ծիծեռնակաբերդում հարգանքի տուրք մատուցում Հայոց ցեղասպանության զոհերին։ Հարավային Կովկասում ռուսական զինուժի ներկայությունը երկարացվում է մինչև 2044 թվականը։

### Սեպտեմբեր
*Սեպտեմբերի 1 - Հայաստանի և Ադրբեջանի միջև տեղի է ունենում սահմանային բախում։ Երկու կողմերն էլ մեղադրում են միմյանց և ունենում մի քանի զոհեր։

### Նոյեմբեր
*Նոյեմբերի 6 - Հայաստանը և Ադրբեջանը Կարմիր խաչի միջազգային կոմիտեի օգնությամբ փոխանակում են զոհված զինվորների և քաղաքացիների մարմինները։

## Տես նաև
* 2009 թվականը Հայաստանում
* 2011 թվականը Հայաստանում

## Ծանոթագրություններ

Կատեգորիա:2010 Հայաստանում
Կատեգորիա:2010-ականներ Հայաստանում
Դոլորես Գայարդո

**Մարիա Դոլորես «Լոլա» Գայարդո Նունիես** (, ), իսպանացի կին դարպասապահ։ Իսպանիայի կանանց ֆուտբոլի առաջնությունում հանդես է գալիս Աթլետիկո Մադրիդ կանանց թիմում։

## Ակումբային կարիերա
Լոլան իր կարիերան սկսել է Սևիլիայի կանանց ֆուտբոլային ակումբում, այնուհետև տեղափոխվել է Ուելվայի ակումբ, 2012 թվականին՝ Աթլետիկո Մադրիդ կանանց թիմ։

## Միջազգային կարիերա
2010 թվականին ճանաչվել է Մ-17 Եվրոպայի առաջնության լավագույն ֆուտբոլիստ և Մ-17 Աշխարհի գավաթի լավագույն դարպասապահ։

2013 թվականի հունիսին ազգային հավաքականի մարզիչ Իգնասիո Կերեդան ընտրել է Գայարդոյին հանդես գալու ՈՒԵՖԱ-ի կանանց ԵՎՐՈ 2013 թվականի Իսպանիայի հավաքականի ավագ խմբում։ Գայարդոն իր առաջին միջազգային հաղթանակը գրանցել է  Վայլեում Դանիայի հետ նախընտրական 2-2 մրցաշարում։

Կանադայի 2015 թվականի ՖԻՖԱ-ի կանանց աշխարհի գավաթի խաղարկությում ընդգրկված է եղել Իսպանիայի թիմի կազմում։

## Մրցանակներ
### Ակումբային
; Ատլետիկո Մադրիդ
* Իսպանիայի կանանց ֆուտբոլի առաջնություն՝ հաղթանակ 2016–2017, 2017–2018
* Կոպա դե լա Ռեինա՝ հաղթանակ 2016

### Միջազգային
; Իսպանիա
* Մ-17 Եվրոպայի կանանց ֆուտբոլի առաջնություն (1)։ 2010

### Անհատական
*ՈւԵՖԱ կանանց ֆուտբոլի առաջնության լավագույն խաղացող մրցանակ՝ 2010

## Ծանոթագրություններ

## Արտաքին հղումներ
* 
* 
* 

Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Ատլետիկո Մադրիդի ֆուտբոլիստներ
Կատեգորիա:Իսպանացի կին ֆուտբոլիստներ
Կատեգորիա:Կանանց ֆուտբոլի դարպասապահներ
Կատեգորիա:Սևիլյայի ֆուտբոլիստներ
Դմիտրի Գոլուբև

**Դմիտրի Վադիմովիչ Գոլուբև** (, ), ռուս ֆուտբոլիստ, «Զենիթ-Իժևսկ» ակումբի պաշտպան։

## Կարիերա
### Ակումբային
2009 թվականից հանդես է եկել Տոլյատիի «Ակադեմիա» ակումբում։ 2011 թվականի նոյեմբերին հայտարարվել է, որ Գոլուբևի հետ պայմանագիր է կնքել «Կռիլյա Սովետով» ակումբը։ 2013 թվականի հունիսի 16-ին վարձավճարով տեղափոխվել է «Մորդվիա», որի կազմում իր միակ հանդիպումն անցկացրել է հուլիսի 23-ին ընդդեմ «Ենիսեյի» (3:0)։ 2014 թվականին վարձավճարով տեղափոխվել է «Ենիսեյ», բայց Կրասնոյարսկի թիմիում չի մասնակցել ոչ մի խաղի։ 2015 թվականին տեղափոխվել է «Զենիթ-Իժևսկ» ակումբ։ Նորամուտային խաղը եղել է ապրիլի 24-ին Կիրովի «Դինամո» ակումբի դեմ (2:1), որում Գոլուբևը կարողացել է աչքի ընկնել խփած գոլով, որը դարձել է հաղթական։ 2015/16 մրցաշրջանն անցկացրել է «Վոլգա-Օլիմպիեց» ակումբում։ 2016 թվականի հունիսի 26-ին հայտարարվել է «Լուչ Էներգիա» ակումբի հետ պայմանագիր կնքելու մասին։

### Հավաքականում
Հանդես է եկել Ռուսաստանի բոլոր պատանեկան հավաքականներում, ինչպես նաև երիտասարդական հավաքականում, որի կազմում դարձել է Համագործակցության գավաթի դափնեկիր։ 2013 թվականի հունիսի 23-ին ընդգրկվել է Ռուսաստանի ուսանողական հավաքականի վերջնական կազմում՝ մասնակցելու Համաշխարհային Ունիվերսիադային Կազանում։

## Ձեռքբերումներ
* Համագործակցության գավաթի դափնեկիր – 2013
* Ռուսաստանի երկրորդ դիվիզիոնի «Ուրալ-Պովոլժիե» տարածաշրջանի արծաթե մեդալակիր – 2014/15
* Ռուսաստանի երկրորդ դիվիզիոնի «Ուրալ-Պովոլժիե» տարածաշրջանի բրոնզե մեդալակիր – 2015/16

## Ծանոթագրություններ

## Արտաքին հղումներ
* Ֆուտբոլիստի էջը «Կռիլյա Սովետով» ակումբի պաշտոնական կայքում 
* 

Կատեգորիա:Կռիլյա Սովետովի ֆուտբոլիստներ
Կատեգորիա:Մորդովիա Սարանսկի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի պաշտպաններ
Սառա Գամա

**Սառա Գամա** (), իտալացի ֆուտբոլիստուհի, հանդիսանում է Յուվենտուս ՖԿԱ-ի և Իտալիայի կանանց ֆուտբոլի ազգային հավաքականի ավագը։

## Կենսագրություն
Ծնվել է Ֆրիուլի Վենետիկ Ջուլիայում, հայրը կոնգոցի է, մայրը՝ իտալուհի։ Սովորել է օտար լեզու և գրականություն Ուդինեի համալսարանում և 2017 թվականին հասել է գիտական աստիճանի։ Տիրապետում է իտալերեն, անգլերեն, ֆրանսերեն և իսպաներեն լեզուներին։

## Վիճակագրություն
### Ակումբային

## Ծանոթագրություններ

## Աղբյուրներ

# https://www.fifa.com/worldcup/players/player/263995/
# https://it.uefa.com/teamsandplayers/players/player=103859/profile/index.html
# https://it.soccerway.com/players/sara-gama/67458/
# https://femminile.football.it//schedagiocatore.php?id_giocatore=632
# http://www.statsfootofeminin.fr/joueur.php?joueur=8199&id=382
# https://it.wikipedia.org/wiki/Sara_Gama

Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Յուվենտուսի ֆուտբոլիստներ
Կատեգորիա:Բրեշիայի ֆուտբոլիստներ
Կատեգորիա:Իտալացի կին ֆուտբոլիստներ
Կատեգորիա:Կանանց ֆուտբոլի պաշտպաններ
Ֆլեգմոնա

**Ֆլեգմոնա** ( - բորբոքում), ենթամաշկային ճարպաբջջանքի տարածուն սուր թարախային բորբոքում։

Ի տարբերություն թարախակույտի, չունի ընդգծված եզրեր։ Ըստ տեղադրության տարբերում են․ ենթամաշկային, ենթափակեղային, միջմկանային, ետորովայնային, հարերիկամային, հարուղիղաղիքային, կրծքավանդակի միջնորմի բջջանքի, ներբանի, դաստակի և այլ ֆլեգմոնա։ Հարուցիչներն առավելապես ստաֆիլակոկերն են և թարախածին այլ միկրոօրգանիզմները, հազվադեպ՝ աղիքային ցուպիկը և անաերոբները։ Ըստ հարուցիչների առանձնահատկությունների ֆլեգմոնան լինում է թարախային, նեխական և անաերոբ կամ գազային։

Հարուցիչները ճարպաբջջանք են թափանցում վնասված մաշկով կամ շրջակա բորբոքային օջախնեից (ֆուրունկուլ, ատամների ոսկրափուտ, թարախակալված ավշահանգույցներ և այլն), երբեմն՝ արյան միջոցով։ Ախտանշանները ցավ, այտուց, ենթամաշկային ֆլեգմոնայի դեպքում՝ մաշկի կարմրություն, մարմնի ջերմաստիճանի բարձրացում, դող և այլն, հնարավոր է բորբոքային պրոցեսի տարածում հարևան օրգանների վրա, սպեսիսի առաջացում, բարդությունների դեպքում հնարավոր է նաև հիվանդի մահ։

Բուժումը կատարվում է վիրաբուժական եղանակով, հակաբիոտիկներով կամ ֆիզիոթերապիայի միջոցով։ Կանխարգելման եղանակներն են մաշկի հիգիենան, միկրովնասվածքների մշակումը, թարախամաշկության և վարակի տեղային օջախների ժամանակին բուժումը։ Ախտորոշումը զարգացած երկրներում համարավում է բարենպաստ, թույլ զարգացած երկրներում որպես կանոն համարվում է շատ վատ։

## Ծանոթագրություններ

## Արտաքին հղումներ
doctors.am կայքում

## Տես նաև
* Ցելյուլիտ

Կատեգորիա:Վիրաբուժական հիվանդություններ
Կատեգորիա:Բորբոքումներ
Կատեգորիա:Վարակիչ հիվանդություններ